Ericu950/Stoicheia-meter-silver huggingface dataset:
ἐσθίειν μέλι πολὺ οὐ καλόν , τιμᾶν δὲ χρὴ λόγους ἐνδόξους 0 .
ἔχωμεν οὖν , ἀγαπητοί , τὸ κηρίον τὸ ποικίλον , τὰ θεῖα καὶ ἱερὰ λόγια , διὰ παντός ·
καὶ ὥσπερ τὸ κηρίον ἐκεῖνο ἐκ πολλῶν μὲν καὶ διαφόρων σχημάτων ἀπαρτίζεται , ἓν δὲ ἔχει καλόν 0 ·
οὕτω καὶ ἡμῖν ἔστω κηρίον ἡ θεία γραφή , ἐκ πολλῶν μὲν καὶ διαφόρων συγκειμένη προφητῶν , ἓν δὲ μέλι διδασκαλίας ἀποστάζουσα .
τοιοῦτον ἡμῖν καὶ τὸ τῶν πατέρων κηρίον , ἐκ διαφόρων μὲν ἡλικιῶν συνηρμοσμένον , μίαν δὲ χάριν καὶ μίαν πνευματικὴν διδασκαλίαν ἀποστάζον 0 .
γένοιτο δὲ ἡμᾶς εὐχαῖς καὶ πρεσβείαις τοῦ κοινοῦ πατρός , τῇ φιλοπονίᾳ τὸν λόγον αὔξοντας , τὸν θεῖον ἀπεργάζεσθαι νόμον ἐν τῇ διανοίᾳ πάντοτε , καὶ ποιεῖν ἐκεῖνο τὸ ὑπὸ τοῦ Δαυὶδ εἰρημένον , τὸ ἔχειν τὸν νόμον τοῦ θεοῦ πάντοτε ἐν μέσῳ τῆς κοιλίας ἡμῶν , ἤγουν τὰ θεῖα νοήματα , ὥστε νομίζειν φύσεως ὅρους ἐπιγινώσκειν , τιμᾶν τε τὴν ἀλήθειαν , καταφρονεῖν κόσμου , καὶ θεῷ δόξαν ἀναπέμπειν , νῦν καὶ ἀεὶ καὶ εἰς τοὺς αἰῶνας τῶν αἰώνων , Ἀμήν .
ἧκεν ἡμῖν ἐνιαύσιος σήμερον ὁ τῆς οἰκουμένης ἀθλητής ·
ἧκεν ἡμῖν ὁ ξένος καὶ τῶν ἀγγέλων ὁμότιμος ἀγωνιστὴς , ὁ πολλὰ παρὰ τοῦ διαβόλου τυπτόμενος , καὶ πολλὰ παρὰ τοῦ Θεοῦ μαρτυρούμενος ·
ὁ πολλὰ παρὰ τοῦ διαβόλου πληττόμενος , καὶ πολλὰ βραβεῖα παρὰ τῶν θεατῶν ἀγγέλων ὑποδεχόμενος 0 ·
ὁ πολλὰ ὑπὸ τοῦ ἐχθροῦ μαστιζόμενος , καὶ μέγας στεφανίτης ὑπὸ τοῦ Θεοῦ εἰς τὴν οἰκουμένην ἀναδειχθείς 0 .
Οὕτω γὰρ αὐτὸς αὑτῷ διαλεγόμενος ἔλεγεν ·
Οἴει δέ με ἄλλως σοι κεχρηματικέναι , ἀλλ ἢ ἵνα ἀναφανῇς δίκαιος 0 ;
τίς οὖν τὸν τοιοῦτον ἀριστέα κατ ἀξίαν εὐφημῆσαι δύναται ;
τίς ἀντάξια τῶν ἀνδραγαθημάτων αὐτοῦ βραβεῖα πλέξαι κατατολμήσει ;
τίς ἐπιχειρήσει πρὸς ἄπειρον πέλαγος ἐγκωμίων ἀναβῆναι ;
ὡς γὰρ οὐκ ἄν τις τῶν νοῦν ἐχόντων κατατολμήσειέ ποτε τῆς θαλάσσης τὸ πέλαγος βήμασιν ἀνθρωπίνοις διαπεράσαι , οὕτως οὐδέ τις τῶν σοφῶν καὶ λίαν διδασκάλων ἐπιχειρήσει ποτὲ τοὺς κατ ἀξίαν ἐπαίνους τῆς γενναίας ἐκείνης καὶ τρισολβίου ψυχῆς τοῖς ἀκροαταῖς διηγήσασθαι .
πᾶσαν γὰρ ἀνθρωπίνην ὑπερβάλλει σοφίαν τὰ τούτου κατορθώματα ·
πᾶσαν ὑπερβάλλει στεφανηφορίαν τὰ τούτου παλαίσματα .
Οὐκοῦν ἀγγελικῆς ἐπιδεόμεθα γλώσσης , ἵνα ἄκροις , ὡς εἰπεῖν , τοῖς δακτύλοις ἐφαψάμενοι τῆς μυροθήκης ἐκείνης , πᾶσαν ὁμοῦ τὴν ἐκκλησίαν πληρώσωμεν .
μόνον γὰρ ἐὰν ἐπιχειρήσωμεν ἅψασθαι τοῦ ἀγγείου τοῦ Ἰὼβ , καὶ μικρὸν αὐτὸ διασαλεύσωμεν , εὐθὺς τῆς εὐωδίας τοῦ μύρου ἡ ἐκκλησία πληροῦται .
ἀκούσωμεν τοίνυν τῆς ἱστορίας περὶ αὐτοῦ λεγούσης ·
ἐν πᾶσι τούτοις τοῖς συμβεβηκόσιν αὐτῷ οὐδὲν ἥμαρτεν Ἰὼβ τοῖς χείλεσιν ἐναντίον κυρίου .
Εἶδες μαρτυρίαν τὴν εὐφημίαν τῶν ἀγγέλων διεγείρουσαν ;
εἶδες μαρτυρίαν τὸν διάβολον μετὰ τῶν ἐπιχειρημάτων αὐτοῦ καταισχύνουσαν ;
ἐν πᾶσι τούτοις τοῖς συμβεβηκόσιν αὐτῷ οὐδὲν ἥμαρτεν .
Αὕτη ἡ τοῦ Θεοῦ μαρτυρία κατὰ πᾶσαν ἐκκλησίαν , ὡς μύρον πολυτίμητον , τοὺς ἀκούοντας εὐφραίνει 0 .
ὢ ἀγγείου πολυτίμου εἰς ἕνα τόπον κατὰ τὴν Ἀραβίαν ἀποκειμένου , καὶ κατὰ πᾶσαν τὴν οἰκουμένην τὴν εὐωδίαν τοῦ μύρου διαπεμπομένου .
ὢ ἀγγείου μυρίοις λίθοις καὶ πληγαῖς καὶ βέλεσι παρὰ τοῦ διαβόλου τυφθέντος , καὶ τὸ μύρον μὴ ἐκχέαντος 0 .
πολὺς ἐγένετο τῷ δια βόλῳ κάματος , ἵνα τὸ ἀγγεῖον συντρίψῃ .
καὶ τὸ μύρον τῆς εὐσεβείας ἀφανίσῃ ·
καὶ ἐσπούδαζε διὰ τῆς δυσωδίας τῶν τραυμάτων ἀμαυρῶσαι τοῦ μύρου τὴν εὐωδίαν .
καὶ γὰρ καὶ τὸ σῶμα αὐτοῦ ἀπώζεσεν ἀπὸ τῆς ἑλκώσεως τῶν τραυμάτων ·
ἀλλ ἔμεινε καὶ τὸ ἀγγεῖον τραυματιζόμενον , καὶ τὸ μύρον μὴ ἀπολλύμενον , ἵνα καὶ ἡμεῖς προσφόρως εἴπωμεν αὐτῷ 0 ·
μύρον ἐκκενωθὲν ὄνομά σοι 0 .
δέον οὖν αὐτὸν γυμνὸν , ὡς ἐπάλαιεν , ἀναστῆσαι τὸν ἀθλητὴν , ἵνα εἰς ἐκείνην τὴν εἰκόνα τὴν θαυμασίαν ὁρῶντες , πληροφορηθῶμεν διὰ τῆς φύσεως τῶν πραγμάτων , ὅτι ὁ Θεὸς δεῖξαι βουλόμενος τῷ διαβόλῳ , ὅτι ἐπὶ τῆς γῆς ἀνθρώπους δικαίους ἔχει , οὐκέτι διὰ κολακείας κατὰ τὸν Ἀδὰμ ἀπατωμένους , ἀλλὰ διὰ μυρίων βασάνων καὶ μαστίγων στεφανουμένους , ταύτην συνεχώρησε γενέσθαι τὴν δραματουργίαν .
ἀποστάτα , φησὶ , μεγαλοφρονεῖς , ὅτι τὸν Ἀδὰμ ἀπατήσας , καὶ τὴν γυναῖκα κολακεύσας , ἐξέβαλες τοῦ παραδείσου ·
ἰδοὺ ἄνθρωπος δίχα προσταγμάτων γραφῆς βιώσας , καὶ τὸν ἄγραφον τῆς φύσεως νόμον διανοίᾳ κατορθώσας Προσάγαγε μυρίας θωπείας , μυρίας κολακείας , μυρίας βασάνους , εἰ δύνασαι τὴν ἀρίστην ταύτην παρασαλεῦσαι ψυχήν .
ἰδοὺ , τὸν πρῶτον ἄνθρωπον ἐξέβαλες τοῦ παραδείσου .
βλέπε νῦν , ἐπιχείρησον , εἰ δύνασαι , κ ἂν ἀπὸ κοπρίας τὸν ἀθλητὴν ὑποσκελίσαι .
ἀλλ  , εἰ δοκεῖ , ἄνωθεν ὀλίγον εἰς αὐτὴν τὴν ἱστορίαν ἀναδράμωμεν ·
ἄνθρωπός τις ἦν ἐν χώρᾳ τῇ Αὐσίτιδι , ᾧ ὄνομα Ἰώβ .
καὶ ἦν ὁ ἄνθρωπος ἐκεῖνος ἄμεμπτος , δίκαιος , θεοσεβὴς , ἀληθινὸς , ἀπεχόμενος ἀπὸ παντὸς πονηροῦ πράγματος .
τοιοῦτος ἦν καὶ ὁ Ἀδὰμ πρὸ τοῦ πεισθῆναι τῇ γυναικί .
διὰ τοῦτο οὗτος οὐ πείθεται τῇ γυναικὶ , ἵνα μὴ γένηται κατ ἐκεῖνον .
ἐκεῖνος ἐνδεδυμένος ἦν ἀφθαρσίαν , ὡς οἶδεν ὁ πλάσας αὐτὸν , καὶ ἵνα πεισθῇ τῇ γυναικὶ , γυμνὸς ἐγένετο , καὶ κατεκρίθη .
Οὗτος γυμνὸς ἦν , καὶ οὐκ ἐπείσθη τῇ γυναικὶ , καὶ ἵνα μὴ πεισθῇ τῇ γυναικὶ , τὴν τῶν ἀγγέλων στεφανηφορίαν ἐνεδύσατο .
ἐκεῖνος ἵνα πεισθῇ τῇ γυναικὶ , καὶ τῆς τοῦ παραδείσου τρυφῆς ἐξέπεσε , καὶ τὴν γῆν μητέραν ἀκανθῶν ἐποίησε , καὶ θάνατον ἐκληρονόμησεν ·
οὗτος ἵνα μὴ πεισθῇ τῇ γυναικὶ , καὶ τῆς κοπρίας καὶ τῶν πληγῶν τὴν ἐλευθερίαν ἔλαβε , καὶ τὴν τῶν οὐρανῶν ἐκληρονόμησε βασιλείαν .
ἐκεῖνος ἀπολογούμενος τῷ Θεῷ ἔλεγεν ·
ἡ γυνὴ , ἣν ἔδωκάς μοι , αὕτη μοι ἔδωκε , καὶ ἔφαγον .
ὢ ἀπολογίας συγγνώμην οὐκ ἐχούσης .
ἐκείνη εἶπε , Φάγε ·
ἐγὼ εἶπον , Μὴ φάγε .
διὰ τί οὖν τῆς γυναικὸς ἤκουσας , καὶ τοῦ Θεοῦ παρήκουσας ;
ἀλλ οὐχ οὕτως ἦν ὁ μακάριος Ἰώβ .
ἀλλὰ πῶς 0 ;
μετ ἐπιπλήξεως ἔλεγεν ·
ὥσπερ μία τῶν ἀφρόνων γυναικῶν ἐλάλησας 0 .
ἄνθρωπος ἦν ἐν χώρᾳ τῇ Αὐσίτιδι , ᾧ ὄνομα Ἰώβ 0 .
διὰ τί δὲ τὴν χώραν ὠνόμασε ;
διὰ σὲ , ἵνα μάθῃς , ὅτι οὐχ ἡ συνουσία τῶν ἁμαρτωλῶν τὸν δίκαιον δύναται ποιῆσαι ἁμαρτῆσαι , ἀλλ ἡ προαίρεσις τῶν εὐσεβούντων ὀφείλει στάσιμον καὶ βεβαίαν ἔχειν τὴν γνώμην .
Αὕτη γὰρ ἡ χώρα τῆς Ἀραβίας ἐστὶ μοχθηρῶν καὶ διεφθαρμένων ἀνθρώπων οἰκητήριον .
πάντες ἦσαν παράνομοι , πάντες θεοστυγεῖς , πάντες βέβηλοι , πάντες ὑπερήφανοι , καὶ τοῦ Ἡσαῦ ἀπόγονοι , καὶ ταῖς ἁμαρτίαις κομῶντες ·
ἀλλὰ τοσοῦτον πέλαγος τῆς ἀσεβείας οὐκ ἠδυνήθη κατασβέσαι τὸν λαμπτῆρα τῆς εὐσεβείας ·
ἡ τοσαύτη χώρα τῶν κακῶν οὐκ ἠδυνήθη τὸ ὡραῖον ἀποπνῖξαι τῆς καρτερίας .
ὅθεν τούτῳ προσπελάσαι ὁ διάβολος ἐπεχείρησε .
ἐπειδήπερ ἔβλεπεν αὐτὸν ταῖς ἐλεημοσύναις μᾶλλον ἢ τοῖς χρήμασι πλουτοῦντα 0 1 .
ἄκουσον γὰρ αὐτοῦ λέγοντος ἀψευδῶς ·
ὀφθαλμὸς ἤμην τῶν τυφλῶν , ποῦς δὲ χωλῶν 0 ·
καὶ αὖθις , Ἐγὼ ἐπὶ ἀδυνάτῳ ἔκλαυσα , ἐστέναξα δὲ ἰδὼν ἄνδρα ἐν ἀνάγκαις .
καὶ οὐ μόνον διὰ τῶν λόγων , ἀλλὰ καὶ διὰ τῶν ἔργων ὑπερεπλούτει , θησαυρὸς ὅλος εὐποιίας τοῖς δεομένοις εὑρισκόμενος .
τί γάρ φησιν ἀλλαχοῦ ;
Οὐκ ἐξῆλθεν ἐκ τοῦ οἴκου μου ἐπιδεόμενος κόλπῳ κενῷ ·
στόμα χήρας εὐλόγησέ με ·
ἀπὸ δὲ κουρᾶς τῶν προβάτων μου ἐθερμάνθησαν ὦμοι πενήτων .
ὥστε δῆλον , ὅτι διὰ πάντων ἐπλούτει θησαυρὸς ὅλος , καὶ διὰ τῶν λόγων , καὶ διὰ τῶν ἔργων , καὶ διὰ τῆς ἐλεημοσύνης , καὶ διὰ τῆς προστασίας τῶν πενήτων , καὶ διὰ τῆς ἐπικουρίας τῶν δεομένων 0 1 .
ἀλλ ὅρα τὶ ποιεῖ ὁ διάβολος ·
ἀφαρπάζει πάντα τὰ ὑπάρχοντα αὐτοῦ ἀπ αὐτοῦ πρότερον , καὶ τελευταῖον τὰ τέκνα λαμβάνει .
ἔλαβε πρῶτον τὰς ἀγέλας τῶν καμήλων , ἔλαβε τὰ ποίμνια τῶν προβάτων , τὸν πολὺν ἀριθμὸν τῶν ὄνων , τὴν μεγίστην ἀγέλην τῶν βοῶν ·
πάντα ἀφείλετο , καὶ τὸ τελευταῖον τὰ τέκνα 0 .
πρόσεχε λοιπὸν μετὰ πάσης ἀκριβείας ·
πρῶτον ἔλαβεν αὐτοῦ πάντα τὰ ὑπάρχοντα , ἔπειτα τὰ τέκνα ·
ἔλαβε τὰ κληρονομιαῖα πράγματα , ἔπειτα τοὺς κληρονόμους ἠφάνισεν , ἵνα παντοίως αὐτὸν καὶ διὰ τῶν τέκνων πλήξῃ .
πρῶτον ἤρξατο τὴν ὕπαρξιν ἀφανίζειν , πρῶτον ἤρξατο τὰ κληρονομιαῖα πράγματα ζώντων τῶν κληρονόμων ἁρπάζειν , ἵνα τῶν υἱῶν καὶ τῶν θυγατέρων ἑστηκότων , διὰ τὴν ἀπώλειαν τῶν κτημάτων καιρίαν λάβῃ ὁ δίκαιος τῆς ἀθυμίας πληγήν .
ἐνενόει γὰρ ὁ πονηρὸς δαίμων , μήποτε , τῶν τέκνων προαπολλυμένων , μη δὲ εἰς αἴσθησιν ἔλθῃ τῆς ἀπωλείας τῶν κτημάτων , Ἀλλ ὁ ὄντως ἀδάμας καὶ γενναῖος ἀθλητὴς , ὁ πολλὰ τυπτόμενος , καὶ διὰ πάντων στεφανούμενος , ὁ πολλὰ βέλη δεχόμενος , καὶ δι αὐτῶν τῶν βελῶν τὸν διάβολον κατακοντίζων , ὁ διὰ τῶν ὅπλων τῆς δικαιοσύνης τῶν δεξιῶν καὶ ἀριστερῶν καθοπλιζόμενος , οὐκ ἐπόνησεν , οὐκ ἐδάκρυσεν , οὐκ ἐσαλεύθη , ἀλλ οὔ τε πρὸς τὴν ἀπώλειαν τῶν κτημάτων ἐκάμπτετο , οὐ δὲ πρὸς τὸν θάνατον τῶν τέκνων τὴν εὐσέβειαν ἐσυλᾶτο , ἀλλ ἔμενεν ὥσπερ πύργος ἀτίνακτος , κάτωθεν ἐπὶ τῆς γῆς ἐῤῥιζωμένος καὶ τεθεμελιωμένος , καὶ μέχρι αὐτῶν τῶν οὐρανίων ἁψίδων ἠσφαλισμένος .
ἦλθε πρῶτος ἄγγελος , καὶ λέγει τῷ Ἰώβ ·
τὰ ζεύγη τῶν βοῶν ἠροτρία , καὶ ἐλθόντες οἱ αἰχμαλωτεύοντες , ᾐχμαλώτευσαν αὐτὰ , καὶ τοὺς παῖδας ἀπέκτειναν ἐν μαχαίραις .
ἔτι τούτου λαλοῦντος , ἦλθεν ἕτερος ἄγγελος , καὶ λέγει τῷ Ἰώβ ·
πῦρ ἔπεσεν ἐκ τοῦ οὐρανοῦ καὶ κατέκαυσε τὰ πρόβατά σου , καὶ τοὺς ποιμένας κατέφαγεν ὁμοίως .
βλέπε τί ποιεῖ ὁ διάβολος .
ἐπειδὴ γὰρ εἶδεν αὐτὸν εἰς τὴν πρώτην καὶ δευτέραν πληγὴν γενναίως ἑστηκότα , καὶ μη δ ὅλως ἐκ τῶν βασάνων αὐτοῦ διασαλευθέντα , πολεμούμενον , καὶ μὴ τιτρωσκόμενον , μηχανᾶταί τι τοιοῦτον ποιῆσαι ·
ἐπιβάλλει πῦρ ἐξ ἀέρος , ἵνα δόξῃ τὸ πῦρ ἐξ οὐρανοῦ καταπέμπεσθαι , καὶ ἵνα νομίσας , ὅτι ὁ Θεὸς ἐξ οὐρανῶν αὐτὸν πολεμεῖ , βλασφημήσῃ τὸν Θεὸν , τὸν οὕτω δίχα τινὸς ἁμαρτήματος ἀδίκως αὐτὸν πολεμοῦντα ·
πῦρ , φησὶν , ἐκ τοῦ οὐρανοῦ ἔπεσε , καὶ κατέφαγε τὰ πρόβατά σου καὶ τοὺς ποιμένας .
ἔτι τούτου λαλοῦντος , ἦλθεν ἕτερος ἄγγελος , καὶ εἶπε τῷ Ἰώβ ·
Οἱ ἱππεῖς ἐποίησαν ἡμῖν κεφαλὰς τρεῖς , καὶ ἐκύκλωσαν τὰς καμήλους , καὶ ᾐχμαλώτευσαν αὐτὰς , καὶ τοὺς παῖδας ἀπέκτειναν μαχαίραις .
ἀλλὰ καὶ ἐν πᾶσι τούτοις ἔμενεν ὁ μακάριος Ἰὼβ , ὥσπερ στῦλος ἀσάλευτος , ὥσπερ πύργος ἄσειστος , ὥσπερ ἀγωνιστὴς ἀήττητος , ἀκαμπὴς , ἀνένδοτος , βάλλων μᾶλλον , ἢ βαλλόμενος 0 1 2 .
ὅταν γάρ τις ἀνόνητα κάμνῃ , πολλὰ πολεμῶν , καὶ μηδὲν ὠφελῶν , πολλάκις μαχόμενος , καὶ μη δ ὅλως περιγινόμενος , αὐτὸς μᾶλλόν ἐστιν ὁ τὰς μάστιγας κατὰ τῶν ματαίων αὐτοῦ πόνων ὑποδεχόμενος .
ἔτι τούτου λαλοῦντος , ἦλθεν ἕτερος ἄγγελος .
συνεχὴς ὁ πόλεμος , ἀλλὰ μάταιος τῷ κάμνοντι 0 ·
πυκνότερα τὰ βέλη , ἀλλὰ φαιδρότερα τὰ βραβεῖα 0 .
Οὐκ ἀφίησιν αὐτὸν οὐ δὲ πρὸς ὥραν ἀναπνεῦσαι , ἵνα μή τι κατὰ τὴν ἔμφυτον εὐσέβειαν τοῦ παλαιστοῦ σοφόν τι λογίσηται .
ἔπεμψεν ὅλα τὰ βέλη , καὶ οὐκ ἐνίκησε τὸν ἀθλητήν ·
ἐκένωσεν αὑτοῦ τὴν φαρέτραν , καὶ οὐκ ἐκενώθη τῆς ἀλγηδόνος .
Αἰσχυνθήτωσαν οἱ ἀνομοῦντες διὰ κενῆς .
ἐπεὶ οὖν κ ἀκεῖνος ἀπεστράφη τεταπεινωμένος , κατῃσχυμμένος , ὁ πολλὰ παλαίσας , καὶ διὰ πάντων ἡττηθείς .
ἔπεμψε γὰρ κατὰ ποιμένων , κατὰ βουκολίων , κατὰ τῶν προβάτων , κατὰ τῶν καμήλων , κατὰ τῶν υἱῶν , κατὰ τῶν θυγατέρων , κατὰ τῆς οἰκίας , κατὰ τοῦ σώματος , διὰ τῶν φίλων , διὰ τῶν οἰκετῶν , διὰ τῶν σκωλήκων , διὰ τῶν τραυμάτων , διὰ τῶν ἰχώρων 0 1 2 .
πᾶντα ἐξεκένωσε , καὶ τὴν εὐσέβειαν οὐκ ἔλυσε .
τὸν τοῖχον διώρυξε , καὶ τὸν θησαυρὸν οὐκ ἐξεκένωσεν .
ὅσας εἶχεν ὁ τῆς οἰκουμένης τύραννος ῥομφαίας ἐκίνησε , διὰ πυρὸς , διὰ ξιφῶν , διὰ χώματος , δι αἰχμαλωσίας , δι αἵματος .
πάντα διέτεινε , καὶ τὸν ἀθλητὴν μᾶλλον ἀνδρειότερον ἐποίησε .
δι ὃ δὴ καὶ ὁ προφήτης ἀνεβόα λέγων ·
τοῦ ἐχθροῦ ἐξέλιπον αἱ ῥομφαῖαι εἰς τέλος .
τάχα δὲ καὶ πρὸς αὐτὸν λέγει ·
ἔλαβε πάντα τὰ χρήματα , τὰ κτήματα , τὴν ὕπαρξιν .
καὶ τί ὁ τελευταῖος ἄγγελος 0 ;
τῶν υἱῶν σου καὶ τῶν θυγατέρων σου ἐσθιόντων καὶ πινόντων εἰς τὸν οἶκον τοῦ ἀδελφοῦ αὐτῶν τοῦ πρεσβυτέρου , ἐξαίφνης ἦλθε πνεῦμα ἐκ τῆς ἐρήμου , καὶ ἥψατο τῶν τεσσάρων γωνιῶν τῆς οἰκίας , καὶ κατέπεσεν ἡ οἰκία ἐπὶ τὰ παιδία σου , καὶ ἀπέθανον .
καὶ ἵνα μάθῃς , ἀγαπητὲ , ὅτι οὐκ ἦν ἄνθρωπος ὁ ταῦτα διαγορεύων τῷ Ἰὼβ , ἀλλ αὐτὸς ἦν ὁ διάβολος ἐσχηματισμένος ἐν ἀνθρώπου μορφῇ , μάθε μετὰ πάσης ἀκριβείας ·
τῶν υἱῶν σου καὶ τῶν θυγατέρων σου ἐσθιόντων καὶ πινόντων παρὰ τῷ ἀδελφῷ αὐτῶν τῷ πρεσβυτέρῳ , ἐξαίφνης ἦλθε πνεῦμα ἐκ τῆς ἐρήμου , καὶ ἥψατο τῶν τεσσάρων γωνιῶν τῆς οἰκίας , καὶ ἔπεσεν ἡ οἰκία ἐπὶ τὰ παιδία σου , καὶ ἀπέθανον .
πόθεν οἶδας , εἰπέ μοι , ὅτι ἦλθεν ἐκ τῆς ἐρήμου , καὶ ἥψατο τῶν τεσσάρων γωνιῶν τῆς οἰκίας ;
ἄνθρωπος εἶ , καὶ πῶς εἶδες τὸ πνεῦμα ;
ποίοις ὀφθαλμοῖς ἐθεάσω αὐτό ;
πῶς δὲ καὶ ἥψατο τῶν τεσσάρων γωνιῶν τὸ πνεῦμα ;
Εἰ ἄνθρωπος εἶ , καὶ ἔνδον ἦς ἐν τῇ οἰκίᾳ , πάντως ὅτι καὶ σὲ περιελάμβανεν ἡ οἰκία 0 ·
εἰ δὲ ἔξω ἦς , πῶς ἔβλεπες τὰ ἔσω γιγνόμενα ;
Εἰ δὲ πνεῦμα εἶ , δεῖξον ὅστις εἶ , μὴ σχηματίζου εἰς ἀνθρώπου μορφήν .
τῶν υἱῶν σου , φησὶ , καὶ τῶν θυγατέρων σου ἐσθιόντων καὶ πινόντων παρὰ τῷ ἀδελφῷ αὐτῶν τῷ πρεσβυτέρῳ .
βλέπε πῶς πάσης συνέσεως καὶ σοφίας πεπληρωμένος ἦν ὁ μακάριος Ἰὼβ , καὶ πῶς ἠσφαλίζετο τὴν φιλίαν τῶν τέκνων .
ἐλογίσατο γὰρ , ὅτι Κάϊν καὶ Ἄβελ δύο ἦσαν ἀδελφοὶ , μόνοι κατὰ τὴν οἰκουμένην τυγχάνοντες , οὐδεμίαν ἔχοντες ἀφορμὴν πολέμου ·
πᾶσα γὰρ ἡ γῆ κοινῶς ἀμφοτέροις ἐπ ἐξουσίας προέκειτο ·
καὶ οὕτω διὰ τὴν τιμὴν τοῦ Ἄβελ φθονήσας ὁ Κάϊν , ἀναστὰς ἐφόνευσε τὸν ἀδελφόν .
διὰ τοῦτο ὁ μακάριος Ἰὼβ περὶ μὲν τῶν ἀδήλων θυσίαν καθ ἑκάστην ἡμέραν προσέφερε τῷ Θεῷ , ἀνιστάμενος τὸ πρωΐ , καὶ λέγων ·
μήποτε κακὰ ἐνενόησαν οἱ υἱοί μου ἐν τῇ καρδίᾳ αὐτῶν πρὸς τὸν Θεόν ·
περὶ δὲ τῶν συμβαινόντων αὐτοῖς , ἢ εἰς λόγον , ἢ εἰς φιλονεικίαν , ἐποίει αὐτοὺς καθ ἑκάστην ἡμέραν μετ ἀλλήλων ἐσθίειν , ἐνθυμούμενος , ὅτι κ ἄν τινα πρὸς ἀλλήλους ἔχωσι μικροψυχίαν , ἡ τράπεζα καὶ ἡ διάθεσις τῶν ἄρτων ποιεῖ αὐτοὺς εἰς φιλίαν μεταποιηθῆναι , καὶ τὴν κακίαν τὴν προσπεσοῦσαν ἐξορίσαι , εἰδὼς ὅτι διὰ τῆς τραπέζης τῆς συνεχοῦς πάντα λύεται αὐτοῖς τὰ προσπεσόντα μοχθηρά .
ἀλλ ὁ μισόκαλος διάβολος ἐν τοιούτῳ καιρῷ παρετήρει ἀπολέσαι τὰ μηδὲν ἡμαρτηκότα παιδία ·
ἐν καιρῷ τῆς μεσημβρίας , ὅτε πάντες ἦσαν συγκεκροτημένοι , ὅτε πρὸς εἰρήνην ἐκεῖνοι συνήπτοντο , τότε τὸν ἄσπονδον πόλεμον κατ αὐτῶν ἠφίει .
ἐκεῖνοι φιλίαν , οὗτος μάχαιραν ἠκόνει ·
ἐκεῖνοι ἀγάπην ᾠκοδόμουν , καὶ οὗτος τὸν οἶκον κατέστρεφε .
καὶ ἐγένετο κατ αὐτὴν τὴν ὥραν ὁ οἶκος τάφος , καὶ ἡ τράπεζα συμφορᾶς σκάφος , καὶ ναυάγιον μάνδρα ποιμενικὴ , καὶ πάντα θηριάλωτα 0 .
τί οὖν ὁ γενναῖος ἐκεῖνος 0 ;
Οὐ συνεχύθη , οὐ κατέπεσε .
τί αὐτοῦ ἐπαινέσω ;
ποῖος ἐπαρκέσει λόγος ;
ποῖος ἐξαρκέσει πόνος πρὸς τὴν τοιαύτην διήγησιν ;
ὢ γενναίας καὶ μακαρίας ψυχῆς 0 .
ὢ μεγάλης ὑπομονῆς ὑπερβολὴν οὐκ ἐχούσης 0 .
ὄντως , ἀγαπητοὶ , συγκέχυμαι τὴν ψυχὴν , διαταράττομαι τὸ συνειδὸς , καίγε στεφανούμενον βλέπων τὸν Ἰώβ .
ἀλλὰ συγκέχυμαι τῇ ψυχῇ νῦν μᾶλλον ἐγὼ , τὸν στεφανίτην ὁρῶν , ἤπερ ἐκεῖνος τότε τὴν συμφορὰν τῶν τέκνων ἐπ ὄψεσι βλέπων 0 ·
συγκέχυμαι τῇ ψυχῇ ·
νομίζω δὲ καὶ ὑμᾶς οὕτω διακεῖσθαι .
πῶς οὖν ἐξείπω τὴν τοσαύτην τραγῳδίαν , οὐκ ἐπίσταμαι , καίγε τὴν κορωνίδα τῶν ἐγκωμίων ἐπὶ γλώσσης φέρων .
Οἱ κατὰ σάρκα γονεῖς , ὅταν ἔχωσιν υἱὸν ταῖς ἐσχάταις ἀναπνοαῖς συνεχόμενον , περικαθέζονται , λόγων τελευταίων ἀκροῶνται , χεῖρας αὐτοῦ περιπτύσσονται , συνταγὰς περὶ τῶν ἀδοκήτων συνάπτουσι , στόμα φιλοῦσι , τὰ τελευταῖα τῶν πατέρων φιλήματα .
Εἶτα ἀποδέδωκε τὴν ψυχὴν ὁ παῖς , ὡς ὁ δεδωκὼς ἐκέλευσεν , οἱ γονεῖς σχηματίζουσι , χεῖρας ἀποτείνουσιν , ὀφθαλμοὺς ἀποκλείουσι , τὴν κεφαλὴν διορθοῦσι , τοὺς πόδας ἀποτείνουσιν , ἀπολούουσι , τοῖς ἀξίοις ἀμφιάζουσιν ἐνταφίοις , καὶ τὴν ἰδίαν συμφορὰν παραμυθοῦνται .
ἀλλὰ τί πρὸς τὸν γενναῖον τοῦτον ἀθλητήν 0 ;
ἀπῆλθεν εἰς τὸν οἶκον τὸν κατὰ τ αὐτὸ καὶ μίαν καὶ τὴν αὐτὴν ὥραν οἶκον καὶ τάφον , συμπόσιον καὶ χῶμα , ἑορτὴν καὶ πένθος γενόμενον .
περιέσκαπτε καὶ ἐζήτει τῶν τέκνων τὰ μέλη , καὶ ηὕρισκεν οἶνον καὶ αἷμα , ἄρτον καὶ χεῖρα , ὀφθαλμὸν καὶ κόνιν .
καὶ ἐλάμβανε ποτὲ μὲν χεῖρα , ποτὲ δὲ πόδα , ἄλλοτε κεφαλὴν ἀνέσπα μετὰ τοῦ χώματος , καὶ τῶν λίθων , καὶ τῶν ξύλων ·
καὶ ποτὲ μὲν μέρος κοιλίας , ἄλλοτε τῶν ἐντέρων τὰ σπλάγχνα μετὰ τῶν χωμάτων ἀναφυρόμενα 0 1 .
ἐκαθέζετο δὲ ὁ οὐρανομήκης ἐκεῖνος ἀγωνιστὴς , διεσπαραγμένα βλέπων τὰ μέλη τῶν τέκνων .
ἐκαθέζετο συντιθεὶς μέλη πρὸς μέλη , χεῖρα πρὸς βραχίονα ·
ἀναπλάττων κεφαλὴν πρὸς στῆθος , γόνατα πρὸς τοὺς μηρούς 0 1 .
Οὐ γὰρ ἦν μία τῶν συμβάντων ἡ συμφορὰ , ἀλλ ἐκ διαβολικῆς ἐνεργείας καὶ τυραννίδος ἡ πάντα λόγον ὑπερβαίνουσα καταστροφή 0 .
ἐκαθέζετο Ἰὼβ τοίνυν , ὁ ἀληθῶς καρτερικὸς ἀδάμας , ὁ μακάριος , διακρίνων τῶν τέκνων αὐτοῦ τὰ μέλη , μήπου τῶν θηλειῶν τὰ μέλη κατὰ τῶν ἀρσενικῶν διαπλάσῃ μελῶν , μήπου τὸ ἀρσενικὸν σχῆμα εἰς τὰ τῆς θηλείας μέλη συναρμοσθῇ .
ὢ γενναίας ψυχῆς , τὴν τῶν ἀγγέλων εὐφημίαν ὑπερβαινούσης .
ὅτι ἐν πᾶσι τούτοις τοῖς συμβεβηκόσιν αὐτῷ οὐδὲν ἥμαρτεν Ἰὼβ ἐναντίον κυρίου , ἀλλ ἀντὶ τούτων ἁπάντων ὁλόκληρον εὐχαριστίαν ἀντὶ θυσίας ἤνεγκε τῷ Θεῷ , λέγων ·
Εἴη τὸ ὄνομα κυρίου εὐλογημένον , νῦν καὶ ἀεὶ , καὶ εἰς τοὺς αἰῶνας τῶν αἰώνων .
τὰ μεγάλα τῶν πραγμάτων μεγάλων δεῖται διηγημάτων , καὶ αἱ λαμπραὶ τῶν δικαίων ἱστορίαι λαμπρᾶς δέονται καὶ γλώττης καὶ διανοίας ·
διανοίας μὲν εἰλικρινῶς τὰς θείας γραφὰς θεωρούσης , γλώττης δὲ τρανῶς τὰ θεῖα ἑρμηνευούσης , καὶ μάλιστα ἐπὶ τῆς προκειμένης ὑποθέσεως , λέγω δὲ τῶν τῷ μακαρίῳ Ἰὼβ πεπονημένων , ἃ διὰ πάσης φοιτῶντα τῆς ὑπ οὐρανόν , τὸν τῆς ὑπομονῆς ἀπαστράπτει λόγον .
πλὴν εἰ καὶ νικᾷ τὴν ἡμετέραν ἀσθένειαν ὁ τῆς ὑποθέσεως λόγος , ἀλλ εὖ οἶδα , ὅτι παρέχει ἡ τοῦ θεοῦ χάρις λόγον , οὐ διὰ τὴν τοῦ λέγοντος ἀξίαν , ἀλλὰ διὰ τὴν τῶν πατέρων πρεσβείαν .
ἀλλ ἐπ  αὐτὴν ἔλθωμεν τὴν διήγησιν ·
ἄνθρωπός τις ἦν ἐν χώρᾳ τῇ Αὐσίτιδι .
ἀναγκαῖόν ἐστι πρῶτον σκοπῆσαι τὸ προοίμιον ποίαν ἔχει δύναμιν , καὶ τίνος ἕνεκεν ἀπὸ ταύτης τῆς λέξεως τὸ προοίμιον πεποίηται ὁ ἱστοριογράφος ·
ἄνθρωπός τις ἦν .
ἐπειδὴ ἔμελλε βίον ἐνάρετον διηγήσασθαι καὶ πολὺ τὴν ἡμετέραν κατάστασιν νικῶντα , ἵνα μή τις εἰς τὴν ὑπερβολὴν τῶν ἀγώνων ἀποβλέψας , νομίσῃ ξένην εἶναι φύσιν καὶ οὐκ ἀνθρωπίνην , προλαβὼν ἔδειξε τὴν φύσιν , ἵνα θαυμάσῃς τὴν πρόθεσιν , ὅτι ἄνθρωπος ὢν ὑπὲρ ἄνθρωπον ἐπολιτεύσατο , καὶ μὲν κοινῆς φύσεως ἅπασι κοινωνήσας , ἀνωτέραν δὲ τοῦ κόσμου τὴν ψυχὴν ἀναγαγών .
κηρύττει αὐτὸν καὶ ἀπὸ τῆς φύσεως , κηρύττει αὐτὸν καὶ ἀπὸ τῆς χώρας , ἵν  , ὥσπερ ἀκούσας αὐτὸν ἄνθρωπον θαυμάζεις ὅτι ὑπὲρ ἄνθρωπον ἐπολιτεύσατο , οὕτως ἐὰν μάθῃς καὶ τὴν χώραν , ἐξ ἧς ὁ τοσοῦτος καρπὸς ἤνθησε , θαυμάσῃς ἀληθῶς ὁποῖον ῥόδον ἐν μέσῳ τῶν ἀκανθῶν ἐβλάστησεν .
ἡ χώρα τοίνυν ἡ τῆς Αὐσίτιδος , χώρα ἦν τοῦ Ἡσαῦ ·
ἀπὸ γὰρ τοῦ Ἡσαῦ ἡ Αὐσῖτις 0 .
ὀνομάζει δὲ τοῦ βεβήλου καὶ πονηροῦ Ἡσαῦ τὴν χώραν , Μή τις πόρνος ἢ βέβηλος , ὡς Ἡσαῦ , ἵνα θαυμάσῃς ἐκ ποίων παιδευτηρίων κακίας οἷος καρπὸς ἀληθείας ἤνθησεν 0 .
ἀλλὰ οὐ μόνον αὐτὸν ἡ χώρα τοῦ Ἡσαῦ ἤνεγκεν , ἀλλὰ καὶ αὐτὴ ἡ ῥίζα τοῦ Ἡσαῦ 0 ·
ἀπόγονος γὰρ ἦν τοῦ διαβαλλομένου .
λέγει γὰρ τὸν Ἰὼβ ἡ γραφὴ πέμπτον εἶναι ἀπὸ τοῦ Ἀβραάμ .
καὶ ὅπως πέμπτος , ἄκουε 0 ·
ἀβραὰμ ἐγέννησε τὸν Ἰσαάκ , Ἰσαὰκ τὸν Ἡσαῦ , Ἡσαῦ τὸν Ῥαγουήλ , Ῥαγουὴλ τὸν Ζαρά , Ζαρὰ δὲ τὸν Ἰώβ 0 1 .
Εἶχεν οὖν τὴν διαδοχὴν ἀπὸ τοῦ Ἀβραὰμ διὰ τοῦ Ἡσαῦ εἰς αὐτὸν κατερχομένην .
δείκνυσιν οὖν τὴν ῥίζαν , ἵνα τὸν καρπὸν θαυμάσῃς .
τίς δὲ ἦν Ἡσαῦ ;
πόρνος καὶ βέβηλος .
τίς δὲ ἦν καὶ Ἰώβ ;
ὁ ἀπὸ τοῦ πόρνου , οὗτος αὐτὸς ὁ σεμνὸς καὶ θαυμάσιος ἀνήρ , ὁ νῦν προκείμενος ἡμῖν εἰς διήγησιν , ὁ λέγων 0 ·
Εἰ ἐπηκολούθησεν ὁ ὀφθαλμός μου γυναικὶ ἀλλοτρίᾳ , ἀρέσει καὶ ἡ γυνή μου ἀλλοτρίῳ ἀνδρί .
ἡσαῦ περὶ πολλὰς ἔσχε μίξιν γυναῖκας ἄπληστος ὢν εἰς ἀσέλγειαν , ὁ δὲ Ἰὼβ τὸν τρόπον νόμον εἶχε τοῦ βίου καὶ τοσοῦτον ἀπέσχε , ὥστε ἀλλότρια κάλλη μὴ περιεργάζεσθαι , καὶ πορνείας καὶ μοιχείας τοσοῦτον ἀπεῖχεν , ὡς μη δὲ ταῖς μηδέπω κατεγγυωμέναις γυναιξὶ προσέχειν , τουτέστι , ταῖς ἀμνηστεύτοις παρθένοις .
δεῖ γὰρ τῇ τρανοτέρᾳ λέξει χρήσασθαι ·
τοσοῦτον ἀπεῖχεν ἀλλοτρίοις γάμοις ἐπιβουλεύειν , ὅτι οὐ δὲ τῇ ἀμνηστεύτῳ παρθένῳ , ἐφ ᾗ οὐδεὶς ἦν κίνδυνος , ἀπέτεινε τὸ ὄμμα πρὸς ἀκολασίαν .
καὶ τίς ὁ ταῦτα μαρτυρῶν 0 ;
διαθήκην φησὶ διεθέμην τοῖς ὀφθαλμοῖς μου , καὶ οὐ συνῆκα ἐπὶ παρθένῳ .
βλέπε μέχρι τίνος παιδαγωγίας ἤκμασεν αὐτῷ τὰ τῆς εὐσεβείας .
παιδαγωγεῖ τὸν ὀφθαλμὸν εἰς εὐσέβειαν , παιδαγωγεῖ καὶ τὰ μέλη εἰς δικαιοσύνην , καὶ ἀπὸ τοῦ πόρνου τὴν διαδοχὴν φέρων , μεγίστῃ σωφροσύνῃ διέλαμψεν .
ἡσαῦ καὶ ἀδελφοκτόνος ὑπῆρχεν , ὅσον εἰς πρόθεσιν ·
εἰ γὰρ καὶ μὴ ἐξέβη ἡ πρᾶξις , ἀλλὰ κατηγορεῖται ἡ πρόθεσις .
Εἶπε γάρ , φησίν , Ἡσαῦ ἐν τῇ καρδίᾳ αὐτοῦ ·
ἐγγισάτωσαν αἱ ἡμέραι τοῦ πένθους τοῦ πατρός μου , καὶ ἀνελῶ Ἰακὼβ τὸν ἀδελφόν μου .
ἡ τοίνυν ῥίζα ἀδελφοκτόνος , ὁ δὲ ἐκ τῆς ῥίζης ἀνθήσας δικαιοσύνης βραβευτής 0 1 .
ἐκεῖνος τῇ φύσει ἐπολέμησε καὶ τὸν ἀδελφὸν ἀλλότριον ἡγεῖτο ·
οὗτος καὶ τοὺς ἀλλοτρίους ἀδελφοὺς ἐνόμιζεν Ἐγενόμην ὀρφανοῖς ὡς πατήρ , καὶ ἀντὶ ἀνδρὸς τῇ μητρὶ αὐτῶν 0 .
δίκην ἣν οὐκ ᾔδειν , ἐξιχνίασα , καὶ κατέπαυσα ἀδίκους .
καὶ πάντα τὰ ἀλλότρια ἰδιοποιεῖται ὁ ἀπὸ τοῦ Ἡσαῦ φέρων τὴν διαδοχὴν τοῦ τὰ ἀλλότρια ἴδια τιθεμένου .
ἡσαῦ ἐν τῇ διανοίᾳ ἐλογίζετο ἀνελεῖν τὸν Ἰακώβ , Ἰὼβ δὲ προσέφερε θυσίας ὑπὲρ τῶν υἱῶν ἐννοῶν μή τι κατὰ διάνοιαν ἥμαρτον .
ἐπειδὴ γὰρ ἐκεῖνος κατὰ διάνοιαν ἐμελέτησε τὸν φόνον , φοβηθεὶς οὗτος ὁ μέγας καὶ γενναῖος ἀθλητής , μὴ καὶ οὗτοι ἐν τῇ διανοίᾳ παραδέξωνται τὸν ἰὸν τῆς ἁμαρτίας , προσέφερε θυσίαν καὶ μόσχον ἕνα περὶ ἁμαρτιῶν .
μήποτε οἱ υἱοί μου κακὰ ἐνενόησαν πρὸς τὸν θεόν ;
ἐννόησον εἰς ὅσην ἀκρίβειαν αὐτῷ ἔφθασεν ἡ παιδαγωγία τοῦ τρόπου .
ἐπειδὴ Ἡσαῦ καὶ Ἰακὼβ οἱ πρόγονοι ἐξεπολεμώθησαν πρὸς ἀλλήλους , οὐ τοῦ Ἰακὼβ εἰς κακίαν συμφωνήσαντος , ἀλλὰ τοῦ Ἡσαῦ εἰς κακίαν ἄρξαντος , τὴν διαφωνίαν τῶν προγόνων διαλύει τῇ ἑστιάσει καὶ ποιεῖ τοὺς υἱοὺς αὐτοῦ καθ ἡμέραν μετ ἀλλήλων ἑστιᾶσθαι , ἵνα ἡ συνήθης τράπεζα διαλύσῃ τῆς κακίας τὸν ἰόν .
παρ ἀλλήλους ἐφοίτων οἱ υἱοὶ τοῦ Ἰὼβ ὁμόνοιαν παιδευόμενοι ἐκ νέας ἡλικίας , εἰρήνην ἀσκούμενοι , συμφωνίαν παιδευόμενοι καὶ μετ ἀλλήλων ἤσθιον καὶ ἔπινον .
παρελάμβανον δέ φησι καὶ τὰς τρεῖς ἀδελφὰς ἐσθίειν καὶ πίνειν μετ αὐτῶν .
καὶ τί τοῦτο εἰς ὠφέλειαν τῷ ἀκροατῇ 0 ;
καὶ διὰ τί προσέθηκε τῶν ἀδελφῶν τὴν συνεστίασιν ;
ἵνα δειχθῇ εἰς ὅσον σωφροσύνης ἠνέχθη αὐτῶν τὸ συμπόσιον καὶ ὅτι οὐκ ἦν γέλως ἄτακτος καὶ ἐκκεχυμένος καὶ ἀκολασία τὴν τράπεζαν ὑβρίζουσα , διὰ τοῦτο παρεισάγει καὶ τὰς παρθένους εὐωχουμένας , ἵνα δείξῃ τὸ πρόσχημα τοῦ συμποσίου οὐ μέθῃ ὑβριζόμενον , ἀλλὰ συμφωνίᾳ στεφανούμενον .
ἄν θρωπός τις ἦν ἐν χώρᾳ τῇ Αὐσίτιδι ·
περιστερὰ ἐν μέσῳ ἱεράκων , πρόβατον ἐν μέσῳ λύκων , ἀστὴρ ἐν μέσῳ τῶν νεφελῶν , κρίνον ἐν μέσῳ τῶν ἀκανθῶν , τὸ βλάστημα τῆς δικαιοσύνης ἐν τῇ κώμῃ τῆς ἀδικίας 0 1 .
καὶ ἦν ὁ ἄνθρωπος ἐκεῖνος ἄμεμπτος .
Οἱ ἔξωθεν ὅρον ἔθεντο ἀνθρώπου ·
τί ἐστιν ἄνθρωπος ;
ἄνθρωπός ἐστι φησὶ ζῷον λογικόν , θνητόν .
ταῦτα βούλονται τῶν φιλοσόφων οἱ ὅροι ·
ἡ δὲ γραφὴ οὐ τοιούτους ὅρους δίδωσιν ·
ἄνθρωπος ἄμεμπτος , δίκαιος , ἀληθινός 0 .
ἐάν τις σε ἐρωτήσῃ καὶ ὅρον ἀπαιτήσῃ τί ἄνθρωπος ;
, εἰπὲ πρὸς αὐτόν ·
ἄμεμπτος , δίκαιος , ἀληθινός , ἀπεχόμενος ἀπὸ παντὸς πονηροῦ πράγματος 0 ·
ὡς ὅ γε τοῖς τοιούτοις κατορθώμασι μὴ μεμαρτυρημένος , οὐ δὲ ἄνθρωπος ὑπάρχει 0 .
ἐὰν γὰρ ἔχῃ μὲν τὸν χαρακτῆρα τῆς φύσεως , ὑβρίζῃ δὲ αὐτὸν τῇ κακίᾳ τῆς προαιρέσεως , ἀκούει Ἄνθρωπος ἐν τιμῇ ὢν οὐ συνῆκε ·
παρασυνεβλήθη τοῖς κτήνεσι τοῖς ἀνοήτοις , καὶ ὡμοιώθη αὐτοῖς .
Οὐ μικρὸν τὸ ἐγκώμιον 0 .
βασάνισον τὴν λέξιν , ἵνα θαυμάσῃς τὴν πρόθεσιν .
ἄλλο ἐστὶν ἔγκλημα καὶ ἄλλο μέμψις 0 ·
ἔγκλημα μὲν γὰρ ταῖς βαρυτάταις ἐπάγεται τῶν ἁμαρτιῶν , ἡ δὲ μέμψις ἐπὶ τῶν κουφοτάτων γίνεται πταισμάτων .
ἠθέλησεν οὖν δεῖξαι ὁ συγγραφεύς , ὅτι οὐ μόνον ἐγκλημάτων μακρὰν ἦν ὁ δίκαιος , ἀλλὰ καὶ μέμψεων .
Οὐδεὶς αὐτῷ ἐνεκάλεσεν ὡς μεγάλα δράσαντι , ὅπουγε οὐ δὲ ἐμέμψατο ὡς μικρὰ πράξαντι .
τοῦτο δὲ μέγα τεκμήριον , οὗ μέσος ὁ βίος ἀνέγκλητος 0 .
ὧι γὰρ μὴ ἔχῃς περὶ μοιχείας ἐγκαλεῖν ἢ περὶ φόνων , ὁ τοιοῦτος ἀνέγκλητος , ᾧ δὲ μέμψεις προσάγεις ὕβρεως , διαβολῆς ἢ λοιδορίας ἢ μέθης , ὁ τοιοῦτος ἐγκλημάτων μὲν ἐκτός , ὑπὸ μέμψιν δὲ τρέχει 0 .
ἠθέλησεν οὖν δεῖξαι , ὅτι καὶ τῶν μικρῶν καὶ ἐλαχίστων πταισμάτων μακρὰν ἦν , Ἦν ἄμεμπτος , δίκαιος , ἀληθινός , θεοσεβής , ἀπεχόμενος ἀπὸ παντὸς πονηροῦ πράγματος .
ὅθεν καὶ ὁ θεὸς τῷ Ἀβραὰμ βουλόμενος δεῖξαι , ὅτι τὸ πρῶτον κατ ἀρετὴν τὸ ἄμεμπτόν ἐστι , Σὺ δὲ εὐαρέστει ἐνώπιόν μου , καὶ γίνου ἄμεμπτος .
τὸ ἄμεμπτος εἰς ἀκρότητα τρόπων ἐκλαμβάνεται .
ὁ δὲ ἀπόστολος Παῦλος , ἐπειδὴ πρὸς τὰ ἔθνη εἶχε τοὺς ἀπὸ πολυθεΐας ἀπεσπασμένους , τοὺς ἀπὸ κακίας συνειλεγμένους , τοὺς ἀπὸ πορνείας καὶ μοιχείας συνηθροισμένους , οὐ προσέθηκε τὸ ἄκρον τῆς ἀρετῆς , ἀλλ ὡς ἦλθεν εἰς τὴν οἰκουμένην πεπληρωμένην πορνείας καὶ μοιχείας , ἠθέλησε καὶ ποιμένας καταστῆσαι τῆς οἰκουμένης , ἐπειδὴ τότε ἐσπάνιζε τὰ καλὰ τῆς ἀρετῆς , καθιστῶν ἐπισκόπους , Κατάστησον ἐπισκόπους , ὡς ἐγώ σοι διεταξάμην , εἴ τίς ἐστιν ἀνέγκλητος .
τὸ ἄμεμπτος οὐκ εἶχε τότε χώραν , ἐπειδή , ὡς προεῖπον , ἐσπάνιζεν ἀκμὴν τὰ τῆς εὐσεβείας .
μέγα τὸ ἄμεμπτον , μέσον δὲ τὸ ἀνέγκλητον , μέγα δὲ ἐν κακοῖς καὶ τὸ μικρὸν ἀγαθόν 0 1 2 .
διὰ τοῦτο εἶπε ·
μιᾶς γυναικὸς ἄνδρα 0 .
Οὐκ ἐπειδὴ τοῦτο νῦν φυλάττεται ἐν τῇ ἐκκλησίᾳ  δεῖ γὰρ παντελεῖ ἁγνείᾳ καὶ ἁγιωσύνῃ ἐστέφθαι τὸν ἱερέα  , ἀλλ ἐπειδὴ τότε πρὸς τοὺς ἐν πορνείᾳ μέγα ἦν , Κατάστησον ἐπισκόπους , ὡς ἐγώ σοι διεταξάμην , εἴ τίς ἐστιν ἀνέγκλητος , μιᾶς γυναικὸς ἀνήρ ·
οὐκ ἐπειδὴ νόμον ἔθηκε τοῦτο , ἀλλ ἐπειδὴ τῇ πλάνῃ συνέγνω .
ἤιδει γάρ , ὅτι ἀνθοῦντος τοῦ λόγου τῆς εὐσεβείας εὐθαίρετον αὐτὴ ἡ φύσις ἕξει τὸ ἀγαθὸν καὶ ἡ ἐκλογὴ γενήσεται τῶν κρειττόνων .
ἄμεμπτος , δίκαιο 0 .
ς Οὐ πρότερον οὖν ἔστι γενέσθαι δίκαιον , ἄμεμπτον μὴ γενόμενον .
ἀληθινός .
ὁ ἀληθινός , τί βούλεται ;